joelniklaus/EU_Wikipedias huggingface dataset:
Loui Eriksson

Loui Eriksson (* 17. júl 1985, Göteborg, Švédsko) je švédsky reprezentant v ľadovom hokeji.

Klubový hokej 
S hokejom začínal v roku 2000 v klube Frölunda HC. V roku 2003 bol draftovaný klubom Dallas Stars. Sezónu 2005/06 odohral za farmársky klub Dallasu, Iowa Stars. V NHL debutoval v sezóne 2006/07, v drese Dallasu, kde pôsobí do dnes. Počas šiestich sezón v Dallase nastúpil na 453 zápasov, v ktorých získal 328 bodov (138+190). Nosí dres s číslom 21. 
Od novej sezóny už hráč Bostonu Bruins. 4.júla 2013 bol súčasťou veľkej výmeny 7 hráčov medzi tímami Bostonu Bruins a Dallasom Stars.

Klubové štatistiky

Reprezentácia 
Švédsko reprezentoval na MS 2009, 2011 a ZOH 2010.

Švédski hokejisti
Majstri sveta v ľadovom hokeji
Strieborní olympijskí medailisti v ľadovom hokeji
Švédski strieborní olympijskí medailisti
Účastníci MS v hokeji 2009
Účastníci MS v hokeji 2011
Lastovičník väčší

Lastovičník väčší (Chelidonium majus) je trvácna rastlina z čeľade makovité (Papaveraceae). Má hrubý valcovitý rozkorenený z vonka červenohnedý, vnútri pomarančovožltý podzemok. Je rozšírený v miernom pásme Eurázie a takisto aj iných kontinentov. Rastlina ma dlhú históriu liečebného použitia, ktorá sa datuje až do staroveku. Obsahuje početné množstvo alkaloidov. Charakteristické žlto-oranžové mlieko sa používa v ľudovom liečiteľstve na odstraňovanie bradavíc.

Opis 
Lastovičník dorastá do výšky až 1 metra. Listy sú vajcovité, laločnato vrúbkované, na rube riedko ochlpené. Kvitne od mája do septembra; žlté kvety vyrastajú na dlhých stopkách a vytvárajú okolíky. Po odkvitnutí dozrievajú semená v plodoch, ktorými sú šešuľovité tobolky. Byľ aj listy sa ľahko lámu a na lome vyteká tmavožlté až oranžové mlieko. Celá rastlina je považovaná za jedovatú.

Rozšírenie 
Pochádza z Európy, zo Stredomoria. Je tiež široko rozšírený v Severnej Amerike, kde bol privezený osadníkmi pre svoje liečivé účinky pred rokom 1672. V Tatrách sa vyskytuje do nadmorskej výšky , v Beskydách do priibližne  a v Krkonošiach do 

Rastie na pôdach s vyšším obsahom dusíka a dostatočnou vlhkosťou, najčastejšie pozdĺž ciest a plotov, na rumoviskách, v záhradách a pod.

Liečivé účinky 

Rastlina obsahuje okrem iných účinných látok alkaloidy izochinolínového typu a deriváty kyseliny kávovej. Odvar z lastovičníka pôsobí proti dráždivému kašľu, uľavuje pri bolestiach spojených s chorobami žlčníka a pôsobí preventívne proti astmatickým záchvatom. Opakovaným potieraním čerstvým mliekom s cytostatickým až leptavým účinkom je možné odstraňovať bradavice a teoreticky aj malé vnútorné nádory. Aj napriek tomu, že je šťava nebezpečná pre oči a vyvoláva silné pálenie, niektorí liečitelia v minulosti aplikovali malé množstvo do očného kútika pri liečbe niektorých zákalov. Historicky boli lastovičníku pripisované mnohé mimoriadne liečivé aj magické účinky a niektorí liečitelia dodnes veria v jeho účinok aj proti niektorým druhom vnútornej rakoviny. Jedovatosť je v literatúre preceňovaná, v praxi je lastovičník bez nežiaducich účinkov miestami používaný do bylinných zmesí.

Referencie

Zdroj 

Makovité
Liečivé rastliny
Jedovaté rastliny
Nikon D90

Nikon D90 je 12,3 megapixelová digitálna zrkadlovka spoločnosti Nikon, oficiálne predstavená 27. augusta 2008. Model je určený pre profesionálnych používateľov, nahradil typ Nikon D80. 

V máji 2009 vyhral model D90 cenu TIPA European Photo & Imaging Award v kategórii Best D-SLR Advanced. Od júla 2011 ostal D90 vo výrobe a tak dopĺňa medzeru medzi modelmi Nikon D5100 a Nikon D7000.

Funkcie 
Medzi niektoré z vylepšení modelu D90 oproti modelu D80 sú rozlíšenie 12,3 megapixelov, schopnosť rozšírenia svetelnej citlivosti, živý náhľad a automatická oprava bočnej chromatickej aberácie. Model D90 je prvou digitálnou zrkadlovkou, ktorá ponúka nahrávanie videa, s možnosťou nahrávania v kvalite HD 720p s mono zvukom pri 24 snímkoch za sekundu.

Oproti o niečo lacnejším modelom ako D40, D60, D3000 a D5000  má model D90 vstavaný motor automatického zaostrovania, ktorý znamená, že na ňom funguje automatické zaostrovanie aj so staršími objektívmi, ktoré nemajú vstavaný motorček. Nikon F.

Cena v USA 
Nikon dal pre USA približnú predajnú cenu 899,95 dolárov len za samotné telo a 1299,99 dolárov spolu s objektívom AF-S DX Nikkor 18-105mm f/3.5-5.6G ED VR, ktorý samotný stojí 399,95 dolárov. Mimoburzové ceny sú ale spravidla nižšie.

Galéria

Referencie

Iné projekty

Externé odkazy 
 Nikon D90 – globálna webstránka Nikon
 Nikon D90 webstránka USA

Zdroj 

Digitálne zrkadlovky Nikon
Digitálne fotoaparáty so živým náhľadom
Jonathan Sigalet

Jonathan Sigalet  (* 12. február 1986, Vancouver, Britská Kolumbia, Kanada) je kanadský hokejový obranca.

Klubový hokej 

Jonathan bol draftovaný v roku 2005 z celkového 100. miesta klubom Boston Bruins, za ktorý nastúpil aj na svoj doteraz jediný zápas v NHL – 9. januára 2007 proti Ottawe. Väčšinu svojej doterajšej kariéry však odohral v druhej najvyššej severoamerickej profesionálnej lige – AHL, za kluby Providence Bruins, Syracuse Crunch a Springfield Falcons. Celkove v AHL nastúpil na 354 zápasov, v ktorých získal 133 bodov. Sezónu 2011/12 odohral v KHL za klub HC Lev Poprad. Pred sezónou 2012/13 podpísal zmluvu s nováčikom v KHL, klubom HC Slovan Bratislava. Nosil dres s číslom 5.

Klubové štatistiky

Externé odkazy 

Kanadskí hokejisti
Hráči Providence Bruins
Hráči Syracuse Crunch
Hráči HC Slovan Bratislava
Hráči Luleå HF
Hráči Frölunda HC Göteborg
Hokejisti draftovaní klubom Boston Bruins
Osobnosti z Vancouveru
Kvalifikácia na Majstrovstvá Európy v hádzanej žien 2012

Kvalifikácia na Majstrovstvá Európy v hádzanej žien 2012 bola kontinentálna kvalifikácia pre účasť na Majstrovstvách Európy žien 2012, organizovaná Európskou hádzanárskou federáciou (EHF). Zúčastnilo sa jej dovtedy rekordných 30 európskych družstiev, ktoré súťažili o 14 postupových miest na záverečný turnaj v predkvalifikačnom play-off a následných siedmich kvalifikačných skupinách.

Prebiehala od 3. júna 2011 do 3. júna 2012. Na finálový turnaj postúpili dve najlepšie družstvá z každej skupiny.

Priamy postup 
Priamo postúpili družstvo hostiteľskej krajiny a víťaz ME 2010:

Nasadenie do výkonnostných košov 
Družstvá boli nasadené do nasledovných výkonnostných košov:
Predkvalifikácia

Kvalifikácia

Predkvalifikácia

Kvalifikácia

Skupina 1

Skupina 2

Skupina 3

Skupina 4

Skupina 5

Skupina 6

Skupina 7

Referencie

Externé odkazy 
 Oficiálna stránka Európskej hádzanárskej federácie

Zdroje 
 Kvalifikácia na stránke Európskej hádzanárskej federácie  
 Predkvalifikácia a kvalifikácia na stránke Európskej hádzanárskej federácie pdf dokument 
 Kvalifikácia na stránke ehf-euro.com archive.org 
 Kvalifikácia na stránke todor66.com 
 Kvalifikácia na stránke wissenswertes.at 

Hádzaná v 2011
Hádzaná v 2012
Majstrovstvá Európy v hádzanej žien
Zámok Gizeux

Zámok Gizeux je zámok v obci Gizeux v departemente Indre-et-Loire, v regióne Centre-Val de Loire, patriaci k zámkom pri Loire.

Od roku 1945 je zaradený medzi monument historique.

Dejiny 
Panstvo Gizeux patrilo rodine básnika Joachima du Bellay od roku 1315 do 1660. Neskôr bolo majetkom markízov z Gizeux z rodu Contades. 

Pôvodne stredoveká stavba bola veľa razy prestavovaná, najvýraznejšie renesančne. S dĺžkou 250 to je najdlhší zámok v Touraine.

Zámocký park bol založený v roku 1829.

Referencie

Pozri aj 
Zoznam zámkov na Loire

Iné projekty

Externé odkazy
 Oficiálna stránka
 Prezentácia zámku
 Gizeux medzi zámkami na Loire
 Zámok a údolie Loiry

Zdroj 

Gizeux, zámok
Gizeux
Historické pamiatky vo Francúzsku
Stavby v departemente Indre-et-Loire
Forenzná fotografia

Forenzná fotografia alebo súdna fotografia alebo policajná fotografia je fotografický odbor, ktorý sa zaoberá vytváraním presných reprodukcií činov, miesta alebo nehody v prospech súdu alebo na pomoc pri vyšetrovaní.

Opis 
Forenzná fotografia je súčasťou procesu zhromažďovania dôkazov. Poskytuje vyšetrovateľom fotografie subjektov, objektov a predmetov, ktoré sú súčasťou trestnej činnosti. Poskytuje napríklad zábery poškodených strojov alebo škôd na motorových vozidlách pri dopravnej nehode a tak ďalej. Fotografie tohto druhu zahŕňa výber správneho osvetlenia, presné voľby vhodnej optiky, neskreslený uhol pohľadu (je akceptovaný radšej ako viac pohľadov). Často sa pri fotografovaní do obrazu vkladajú mierky tak, aby rozmery položky boli zaznamenané už na fotografii.

Policajná fotografia využíva portrétne fotografie k dokumentácii zadržaných osôb.

Dejiny 
Francúzsky policajný dôstojník Alphonse Bertillon v roku 1879 vyvinul obrazové štandardy a systém frontálne-profilových fotografií, ktorých hlavným cieľom bola vernosť skutočnosti. Založil antropometriu a použil ju prvýkrát pre identifikáciu páchateľov. Niektoré jeho inovácie ako štandardizované fotografovanie páchateľov alebo systematické spracovanie fotografií miesta zločinu sa používajú v policajnej práci dodnes. Jeho objav nepriamo viedol k vynálezu legitimačnej fotografie a neskôr i k legitimácii.

Po katastrofe mosta Tay Bridge z 28. decembra 1879, sa stala veľmi známou spoločnosť škótskeho fotografa Jamesa Valentina, keď bol poverený zaobstarať fotografickú dokumentáciu zvyškov mosta pre vyšetrovací súd. Zaznamenal viac ako 50 vysoko kvalitných fotografií trosiek, ktoré využili na súde svedkovia pri poskytovaní svedectva. Snímky boli následne predávané po celej krajine ako pohľadnice. Fotografie boli tiež v poslednej dobe (2003) opätovne preskúmané za použitia digitálnych metód, aby sa ukázalo, prečo sa most zrútil.

Referencie

Iné projekty

Literatúra 
 Introduction to Forensic Engineering (The Forensic Library) by Randall K. Noon, CRC Press (1992)
 Forensic Engineering Investigation by Randall K. Noon, CRC Press (2000)
 Forensic Materials Engineering: Case Studies by Peter Rhys Lewis, Colin Gagg, Ken Reynolds, CRC Press (2004)
 Peter R Lewis and Sarah Hainsworth, Fuel Line Failure from stress corrosion cracking, Engineering Failure Analysis,13 (2006) 946-962
 Peter R. Lewis, Beautiful Railway Bridge of the Silvery Tay: Reinvestigating the Tay Bridge Disaster of 1879, Tempus, 2004, ISBN 0-7524-3160-9

Externé odkazy 
 An online course
 Westchester Police site
 Museum of failed products
 New Forensic course
 The journal Engineering Failure Analysis

Zdroj 

Fotografické žánre
Forenzné vedy
Biokatalyzátor

Biokatalyzátor je organická zlúčenina, ktorá urýchľuje a riadi chemické reakcie v živých organizmoch. Najdôležitejšia a najpočetnejšia časť biokatalyzátov sú bielkovinové makromolekuly ako enzýmy a faktory (riadia procesy pri ktorých nedochádza k zmenám energie).

Referencie 

Katalyzátory
Biochémia
Peer production

Peer production (doslova "výroba ako rovný s rovným, produkcia rovesníkov") je spôsob produkcie tovarov a služieb založený na samoorganizovaných komunitách jednotlivcov, ktorí sa stretávajú na účely spolutvorby, pričom výsledok tejto spolutvorby je zdieľaný. Obsah je vytváraný skôr všeobecnou verejnosťou než platenými profesionálmi alebo odborníkmi na danú oblasť. V týchto komunitách je koordinované úsilie veľkého počtu ľudí s cieľom realizácie zmysluplných projektov. Informačný vek, a zvlášť internet, umožnili proces peer production vďaka novým možnostiam spolupráce a stal sa dominantným a dôležitým spôsobom produkovania informácií. Slobodný a open source softvér sú dva príklady moderných procesov peer produkcie. Jedným z raných príkladov sieťovej peer produkcie je Projekt Gutenberg, ktorý zapája dobrovoľníkov do tvorby elektronických kníh z diel, ktorým vypršali autorské práva, a tieto diela sprístupňuje na internete. Moderné príklady sú Wikipédia, online encyklopédia, a Linux, počítačový operačný systém. Komerčné podniky často využívajú čiastkové implementácie peer produkcie. Amazon stavia na používateľských recenziách,  Google je tvorený používateľmi generovaným obsahom (napr. YouTube). Peer produkciou sa rozumie výrobný proces, na ktorom sú založené predchádzajúce príklady. Peer produkcia na báze spoločného vlastníctva je podmnožinou peer produkcie. 

Peer production sa objavuje v spoločensko-technologickom prostredí, ktoré umožňuje tisícom jednotlivcov efektívne spolupracovať na tvorbe obsahu, ktorý je následne bezvýhradne poskytnutý verejnosti. Toto kolektívne úsilie je neformálne. Peer production je spoločné úsilie s neobmedzeným množstvom diskusie alebo zmien, ktoré môžu byť zapracované do výrobku. Avšak, tak ako v prípade Wikipédie, veľké množstvo, v skutočnosti väčšinu tohto spoločného úsilia vkladá  relatívne malé množstvo oddaných a aktívnych jednotlivcov. Je to práve vytrvalá aktivita týchto jednotlivcov, ktorá určuje úspech daného projektu.

Fenomén peer production skúmajú viaceré organizácie ako napríklad P2P Foundation, ktorú prevádzkuje Michel Bauwens a Franco Iacomella.

Referencie

Externé odkazy 
 TED: Myšlienky hodné šírenia - Yochai Benkler predstavuje peer produkciu.
 The Emergence of Open Design and Open Manufacturing  Michel Bauwens, We Magazine Volume 2
 Menežment kvality peer produkcie (e-learning)

Výroba
Internet
Vladimir Andrejevič Tarasenko

Vladimir Andrejevič Tarasenko (; * 13. decembra 1991, Jaroslavľ) je ruský hokejový útočník.

Klubový hokej 
V nadnárodnej súťaži debutoval už v sedemnástich rokoch v sezóne 2008/09, drese Sibiru Novosibirsk. V roku 2010 bol draftovaný klubom St. Louis Blues. Ročník 2011/12 začal v Novosibirsku, ale v polovici januára bol vymenený do Petrohradu, v ktorom patril medzi najlepších hráčov. V KHL odohral 176 stretnutí, v ktorých strelil 52 gólov a pridal 48 asistencií. Pred sezónou 2012/13 sa s klubom St. Louis Blues dohodol na trojročnom nováčikovskom kontrakte.

Klubové štatistiky

Externé odkazy 
 
 Vladimir Tarasenko Profile na RussianProspect.com

Narodenia v 1991
Ruskí hokejisti
Hokejisti draftovaní klubom St. Louis Blues
Osobnosti z Jaroslavľa
Majstrovstvá Európy v netballe 2012

Majstrovstvá Európy v netballe 2012 boli 15. majstrovstvá Európy v netballe žien. Bolo to najvyššie európske podujatie FENA v netbale v roku 2012. Konalo za účasti 4 tímov od 25.27. mája 2012 v Sheffielde, v Anglicku. Víťazom sa stalo po 14-krát družstvo Anglicka.

Účastníci

Výsledky

A kategória

Konečné poradie tímov

Externé odkazy 
 ME 2012 na oficiálnej stránke Anglickej netbalovej federácie 
 Výsledky a bodovanie ME 2012 

Netball v 2012
Majstrovstvá Európy v netballe
Netball
Grömlingovský palác

Grömlingovský palác alebo U kamenného stolu či U raka je rokokový palác v Prahe na Malej Strane. Je chránený ako kultúrna pamiatka a jeho adresa je Malostranské námestie 28/5.

Dejiny 
Na mieste paláca stálo päť domov, ktoré boli po roku 1786 (po tom, čo ich kúpil advokát Karel z Grömlingu) zjednotené prestavbou podľa projektu Josefa Jägera. Dom zdobia plastiky mytologických postáv od I.F. Platzera. V rokoch 1858 – 1919 stál pred palácom pomník rakúskeho poľného maršala Radeckého z Radče, ktorý je dnes uložený v Lapidáriu Národního muzea. Tento pomník potom nahradil pomník francúzskeho historika a znalca českých dejín E. Denisa, ktorý na mieste stál až do roku 1940, kedy bol roztavený pre vojnové účely. 

V prízemí paláca bolo v roku 1740 otvorené pohostinské zariadenie, od roku 1874 tu fungovala kaviareň Café Radetzky. Pôvodne to bola dôstojnícka kaviareň, ale postupne sa stala miestom, ktoré navštevovali slávne osobnosti českej kultúry – Jan Neruda, Ema Destinnová, alebo Jan Zrzavý. Neskôr bola premenovaná na Malostranskou kavárnu. V roku 1939 kúpil palác podnikateľ Popper a po roku 1948 budovu s kaviarňou využívalo Státní zdravotnické nakladatelství Avicenum. Po roku 1989 bola kaviareň kvôli reštitučnému sporu otvorená len krátko v polovici 90. rokov. Dnes sa volá Square Malostranská kavárna.

Externé odkazy 
 Královská cesta (Grömlingovský palác)
 Palác na Hrady.cz

Zdroj 

Paláce v Prahe
Rokokové stavby v Česku
Kultúrne pamiatky v Prahe
Malá Strana
Salmovský palác

Salmovský palác je klasicistický palác na Hradčanskom náměstí na Hradčanoch v mestskej časti Praha 1, chránený ako kultúrna pamiatka.

Dejiny 
Palác dal postaviť rokoch 1800 - 1811 pražský arcibiskup Vilém Florentin, knieža Salm-Salm podľa návrhu Františka Pávíčka na mieste, kde predtým stálo niekoľko menších šľachtických sídiel. Pôvodne to mal byť luxusný bytový dom.

Od roku 2002 spadá pod Národní galériu , ktorá tu pôsobí od roku 2004 . V budúcnosti tu má byť umiestnená expozícia stredovekého umenia. Palác je v súčasnosti v rekonštrukcii, ktorej predchádzal archeologický prieskum dokončený v roku 2006. Objekt má byť funkčne prepojený so susedným Schwarzenberským palácom, ktorý je tiež rekonštruovaný.

Referencie

Iné projekty

Externé odkazy 
 Dejiny paláca
 Archiweb.cz

Zdroj 

Paláce v Prahe
Kultúrne pamiatky v Prahe
Hradčany
Chlorid bárnatý

Chlorid bárnatý (BaCl2) je iónová anorganická zlúčenina chlóru a bária. Je to jedna z najdôležitejších rozpustných solí bária. Podobne ako iné takéto soli je toxický. Sfarbuje plameň do žltozelena. Vykazuje hygroskopické vlastnosti.

Štruktúra a vlastnosti 
Chlorid bárnatý tvorí kryštály fluoritového charakteru, tak charakteru chloridu olovnatého. V oboch prípadoch ide o prejav preferencie veľkého iónu Ba2+ pre koordinačné čísla väčšie ako šesť. Vo vodnom roztoku sa chlorid bárnatý chová ako obyčajná soľ, ide o elektrolyt 1:2, roztok má neutrálne pH.

Chlorid bárnatý reaguje so síranovým iónom za vzniku bielej zrazeniny síranu bárnatého.
Ba2+(aq) + SO42-(aq) → BaSO4(s)

Podobne reaguje aj šťavelan (oxalát):
Ba2+(aq) + C2O42-(aq) → BaC2O4(s)

Príprava 
Chlorid bárnatý je možno pripraviť z hydroxidu alebo uhličitanu bárnatého; uhličitan sa vyskytuje v prírode ako minerál witherit. Tieto zásadité soli reagujú s kyselinou chlorovodíkovou za vzniku hydratovaného chloridu bárnatého. 

Priemyselne sa vyrába dvojstupňovým procesom z barytu (síranu bárnatého):
BaSO4 + 4 C → BaS + 4 CO

Prvý krok musí prebiehať za vysokej teploty.
BaS + CaCl2 → BaCl2 + CaS

V druhom kroku je potrebné roztaviť reaktanty. Chlorid bárnatý sa z výslednej zmesi vyplaví vodou.

Z vodných roztokov kryštalizuje chlorid bárnatý do podoby bielych kryštálov dihydrátu: BaCl2•2 H2O.

Použitie 
Ako lacná, rozpustná soľ bária má chlorid bárnatý široké spektrum laboratórnych aplikácií. Bežne sa používa na testovanie na prítomnosť síranového iónu (princíp pozri vyššie). V priemysle sa využíva hlavne na čistenie soľanky a pri výrobe solí pre tepelné spracovanie, cementovanie ocelí, pri výrobe pigmentov a pre výrobu ďalších solí bária. Chlorid bárnatý je možné použiť i v zábavnej pyrotechnike pre tvorbu jasnej zelenej farby. Použiteľnosť je však limitovaná toxicitou chloridu bárnatého.

Bezpečnosť 
Chlorid bárnatý, rovnako ako ďalšie vo vode rozpustné soli bária, je veľmi toxický. Potenciálnymi protijedmi sú síran sodný a horečnatý, pretože môžu previesť chlorid na nerozpustný (a teda netoxický) síran bárnatý.

Podobné látky 
 Fluorid bárnatý
 Bromid bárnatý
 Jodid bárnatý
 Chlorid berýlnatý
 Chlorid horečnatý
 Chlorid vápenatý
 Chlorid stroncnatý
 Chlorid rádnatý
 Chlorid olovnatý

Referencie

Literatúra 
 
 Greenwood, Norman Neil; Earnshaw, Alan (1997). Chemistry of the Elements, 2nd ed., Oxford : Butterworth-Heinemann. ISBN 0-7506-3365-4.
 Handbook of Chemistry and Physics, 71st edition, CRC Press, Ann Arbor, Michigan, 1990.
 The Merck Index, 7th edition, Merck & Co., Rahway, New Jersey, 1960.

Iný projekt

Externé odkazy 
 International Chemical Safety Card 0614. (anhydrous)
 International Chemical Safety Card 0615. (dihydrate)
 NIOSH Pocket Guide to Chemical Hazards.
 European Chemicals Bureau.
 Barium chloride's use in industry.

Zdroj 

Bárnatý
Bárnatý
Zlúčeniny bária
Pyrotechnické farbivá
National Lacrosse League

National Lacrosse League, skr. NLL (v doslovnom preklade Národná lakrosová liga), je profesionálna a najprestížnejšia liga v boxlakrose, halovej forme lakrosu, v ktorej sa zúčastňujú kluby Spojených štátov amerických a Kanady. Táto severoamerická liga bola založená v roku 1986 pod názvom Eagle Pro Box Lacrosse League a v prvej sezóne (1987) v nej hralo 6 tímov. Od roku 19891997 niesla meno Major Indoor Lacrosse League.

Rekordný počet tímov, 13, v nej hralo v rokoch 2002 a 2007, no v súčasnosti (2016) ich hrá 9. 6 tímov je z USA a 3 z Kanady, ktoré sú rozdelené do 2 divízií, Východnej a Západnej. Tímy hrajú o tzv. Champion's Cup (v preklade Pohár majstrov). Oproti Major League Lacrosse, ktorá sa hrá vonku na tráve a v lete, sa NLL hráva v hale a v zime.

Kluby v sezóne 2015

Prehľad sezón a finalistov NLL 

Pozn: V sezónach 1998, 2014, 2015 a 2016 sa hralo play-off na 2 víťazné zápasy.

Víťazi NLL

Iné projekty

Externé odkazy 
 Oficiálna stránka ligy

Zdroj 

Lakrosové súťaže
Lakros v USA
Lakros v Kanade
Škótske národné lakrosové družstvo mužov

Škótske národné lakrosové družstvo mužov je národné družstvo mužov, ktoré reprezentuje Škótsko v medzinárodných lakrosových súťažiach, podujatiach a priateľských zápasoch. Funguje pod záštitou asociáciou Lacrosse Scotland. Jeho najvýraznejším úspechom je 6. miesto na majstrovstvách sveta či 4-násobné bronzové umiestnenie na majstrovstvách Európy. V roku 2016 viedol družstvo ako hlavný tréner Brian Silcott.

Dejiny 
Svoj prvý reprezentačný zápas odohralo už v roku 1875, keď zdolato tím Anglicka . Do roku 1879 odohralo ďalšie zápasy s konštitučnými krajinami Spojeného kráľovstva. Opätovne sa vrátilo na medzinárodnú scénu až v roku 1991, keď odohralo priateľské stretnutie s výberom Anglicka do 19 rokov. Škótske družstvo mužov sa predstavilo hneď na prvých majstrovstvách Európy.

Výsledky 
Majstrovstvá sveta

Majstrovstvá Európy

Halové majstrovstvá sveta

Referencie

Pozri aj 
 Škótske národné lakrosové družstvo žien

Externé odkazy 
 Oficiálna stránka Lacrosse Scotland

Zdroje 
 Lakrosové podujatia na stránke activityworkshop.net 
 Výsledky Škótska na stránke Lacrosse Scotland 

Národné lakrosové družstvá
Lakros
Národné
Andrej Martin

Andrej Martin (* 20. september 1989, Bratislava) je súčasný slovenský tenista. Počas kariéry vyhral jeden turnaj v dvojhre kategórie Challenger. Najvyššie v rebríčku ATP bol na 98. mieste.

Kariéra 
V januári 2017 ho nehrajúci kapitán Miloslav Mečíř nominoval na stretnutie 2. kola 1. skupiny euroafrickej zóny Davisovho pohára 2017 proti Maďarsku spolu s Martinom Kližanom, Jozefom Kovalíkom a Lukášom Lackom.

Finálové účasti

Dvojhry: 1 (1–0)

Referencie

Iné projekty

Externé odkazy 
 Andrej Martin na stránkach ATP 
 Andrej Martin na stránkach ITF 
 Andrej Martin na stránke slovensky-tenis.sk

Narodenia v 1989
Slovenskí tenisti
Slovenskí olympionici
Tenisti na Letných olympijských hrách 2016
Lišiak a pes

Lišiak a pes () je americký animovaný film z roku 1981, produkovaný spoločnosťou Walt Disney Productions. Podkladom pre film je rovnomenný román, ktorý napísal Daniel P. Mannix. Ide o v poradí 24. celovečerný animovaný film, zaraďovaný do takzvanej „animovanej klasiky Walta Disneyho“. V čase jeho vydania to bol najdrahší animovaný film, stál 12 miliónov dolárov. Na film v roku 2006 nadviazalo pokračovanie Lišiak a pes 2.

Dej 

Film opisuje príbeh priateľstva medzi líškou hrdzavou Kubom (v origináli Cooper) a loveckým psom Rišom (v origináli Tod). Ich priateľstvo však bude podrobené tlaku okolia a ich vlastným inštinktom.

Obsadenie

Referencie

Externé odkazy 
 oficiálna webstránka
 
 

Filmy z 1981
Kreslené filmy Disney
Pilum

Pilum bol typ oštepu používaný rímskymi legionármi v období od 4. storočie pred Kr. do 3. storočia po Kr. Vyznačovalo sa pomerne zložitou stavbou oproti vtedajším oštepom.

Opis
Pilum bolo približne dva metre dlhé. Koniec pila, dlhý približne 40 až 60 centimetrov, bol vyrobený zo železa a mal štvorcový prierez. Na konci bol malý štvorhranný hrot. Pri úchyte kovovej hlavice na drevené ratisko bolo ratisko zvyčajne rozšírené do tvaru zrezaného ihlanu a železná časť bola k drevenej pripevnená po vylepšení pripisovanom Gaiovi Mariovi dvomi kolíkmi, jedným zo železa a druhým z dreva, ktorý sa po dopade ľahko zlomil. To zabránilo tomu, aby mohol nepriateľ vrhnutý oštep hodiť späť, no samotný oštep sa nepoškodil. Na opačnom konci pila bol bodec, vďaka ktorému sa oštep mohol použiť z oboch strán alebo zapichnúť do zeme. Pilum bolo značne zložité na výrobu oproti haste, ktorú používali pomocné zbory.

Použitie
Vrhnutím pila legionári začínali útok, dostrel bol do 30 metrov. Až po vrhnutí tasili meč gladius a útočili zblízka. Pilum bola veľmi účinná zbraň, ktorú vďaka svojej váhe neodrazili ani štíty. Používalo sa aj pri bojových formáciách najmä na ochranu pred jazdou. V 4. storočí sa podobne ako aj iné tradičné rímske zbrane úplne prestali používať a boli nahradené jednoduchšími oštepmi.

Iné projekty

Pozri aj 
Staroveký Rím
Légia (staroveký Rím)
Hasta
Gladius

Chladné zbrane
Vojenstvo v starovekom Ríme
Vybavenie rímskeho vojaka
Majstrovstvá Európy v lakrose 2012

Majstrovstvá Európy v lakrose 2012 boli v poradí 10. majstrovstvá Európy v lakrose, ktoré organizuje Európska lakrosová federácia (ELF). Konali sa v Amsterdame, v Holandsku od 20.30. júna 2012, za účasti 17 mužských a 12 ženských tímov. Nováčikmi turnaja boli Izrael a Belgicko u mužov, Lotyšsko a Švajčiarsko zase u žien. Titul spred 4 rokov obhájili Angličania; bol to už ich ôsmy. Angličanky zase vystriedali Walesanky, a piatykrát tak vo svojej histórii získali titul.

Účastníci 

Muži

Ženy

Muži

Základné skupiny

Modrá skupina (Top skupina)

Fialová skupina

Zelená skupina

Play-off

Skupina o 13.17. miesto

Osemfinále

Skupina o 9.12. miesto

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

FINÁLE

Ženy

Žltá skupina

Červená skupina

Play-off

Stretnutia o 9.12. miesto

Stretnutie o 11. miesto

Stretnutie o 9. miesto

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

FINÁLE

Konečné poradie 

Muži

Ženy

Referencie

Externé odkazy 
 Oficiálna stránka ME 2012  
 ME na oficiálnej stránke ELF 
 ME 2012 na facebooku 
 Oficiálna hymna ME 2012 na YouTube

Šport v 2012
Majstrovstvá Európy v lakrose
Lakros
Zväz hornouhorských banských miest

Zväz hornouhorských banských miest alebo Zväz východoslovenských banských miest bol mestský zväz niektorých banských miest v Uhorsku. Patrilo sem 7 miest: Gelnica, Smolník, Jasov, Rožňava, Spišská Nová Ves, Telkibánya a Rudabánya.

Oficiálne vznikol 26. decembra 1487 v Košiciach na stretnutí siedmich banských miest, kde boli spísané banské práva ako základ vzniku tohto zväzu. Fakticky vznikol už o niečo skôr.

Galéria 

Dejiny Slovenska
Írske národné lakrosové družstvo mužov

Írske národné lakrosové družstvo mužov je národné družstvo mužov, ktoré reprezentuje Írsko v medzinárodných lakrosových súťažiach, podujatiach a priateľských zápasoch. Funguje pod záštitou Ireland Lacrosse. Jeho najvýraznejším úspechom je 7. miesto na majstrovstvách sveta či striebro na majstrovstvách Európy v roku 2012. V roku 2016 viedol družstvo ako hlavný tréner Christian Arnold.

História 
Svoj prvý reprezentačný zápas odohralo už v roku 1884, keď pod názvom All Ireland odohralo priateľské stretnutie proti americkému tímu New York Lacrosse Club. O dva roky neskôr cestoval írsky tím do USA, kde odohral viacero zápasov proti miestnym klubom. Po prelome 19. a 20. storočia nastal útlm lakrosu v Írsku. 

Opätovne sa lakros vrátil až v roku 1995 a národný tím odohral svoje prvé stretnutia až na ME 2001 vo Walese. Všetky stretnutia však prehral a skončil na poslednom 6. mieste. O rok neskôr sa írske družstvo predstavilo na svojich prvých majstrovstvách sveta. V dôsledku toho, že Írska lakrosová asociácia v tej dobe nebola členom Medzinárodnej lakrosovej federácie (ILF), nemohlo jej družstvo bojovať o vyššie pozície a skončilo na 13. mieste. V roku 2012 viedol národné družstvo ako hlavný tréner Tom Prior. Pod jeho vedením dosiahlo družstvo na ME 2012 prenikavý úspech, keď prvýkrát v histórii írskeho lakrosu získalo medailu, konkrétne striebornú; napriek 4 prehrám na šampionáte.

Výsledky 
Majstrovstvá sveta

Majstrovstvá Európy

Halové majstrovstvá sveta

Referencie

Pozri aj 
 Írske národné lakrosové družstvo žien

Externé odkazy 
 Oficiálna stránka Ireland Lacrosse

Zdroje 
 História lakrosu v Írsku 
 Lakrosové podujatia na stránke activityworkshop.net 

Národné lakrosové družstvá
Lakros
Národné
Svokor Európy

Svokor Európy bola prezývka dvoch európskych monarchov, ktorí vládli ku koncu 19. a začiatkom 20. storočia – dánskeho kráľa Kristiána IX. a čiernohorského kniežaťa a neskôr kráľa Nikolu I. Tuto prezývku získali vďaka tomu, že deti oboch panovníkov, hoci boli z menej významných krajín, sa vydali, či oženili do významných európskych vládnucich rodín.

Kristián IX. (* 1818 – † 1906) vládol (1863 – 1906)
 Frederik VIII. (* 1843 – † 1912) – najstarší syn, dánsky kráľ (1906 – 1912)
 Haakon VII. (* 1872 – † 1957) – nórsky kráľ (1905 – 1957) druhorodený syn Frederika VIII. a vnuk Kristiána IX.
 Juraj I. (* 1845 – † 1913) – grécky kráľ (1863 – 1913), druhorodený syn Kristána IX.
 Alexandra Dánska (* 1844 – † 1925) – britská kráľovná (1901 – 1910), manželka kráľa Eduarda VII.
 Mária Žofia Dánska (Mária Fiodorovna) (* 1847 – † 1928) – ruská cárovná (1881 – 1894), manželka cára Alexandra III.
 Thyra (* 1853 – † 1933) – manželka vojvodu z Cumberlandu Erensta Augusta, stará matka gréckej kráľovnej Frederiky
 Valdemar Dánsky (* 1858 – † 1939) ∞ manžel princeznej Márie Orleánskej, pravnučky francúzskeho kráľa Ľudovíta Filipa I., starý otec Anny, manželky posledného rumunského kráľa Michala I.

Nikola I. (* 1841 – † 1921) vládol (1860 – 1910)

 Danilo Aleksandar Čiernohorský (* 1871 – † 1939) – najstarší syn, následník trónu (1921 – 1939)
 Zorka Čiernohorská (* 1864 – † 1890) – manželka Petra I., zomrela skôr ako sa stal srbským kráľom
 Milica Čiernohorská (* 1866 – † 1951) – manželka veľkokniežaťa Petra Nikolajeviča, brata Nikolaja Nikolajeviča
 Anastázia Čiernohorská (* 1868 – † 1935) – manželka veľkokniežaťa Nikolaja Nikolajeviča, brata Petra Nikolajeviča
 Elena Čiernohorská (* 1873 – † 1957) – talianska kráľovná (1900 – 1946), manželka kráľa Viktora Emanuela III.
 Anna Čiernohorská (* 1874 – † 1971) – manželka hesenského princa Františka Jozefa Battenberského

Pozri aj 
 Kráľovná Viktória, prezývaná stará matka Európy

Zdroj 

Dejiny Dánska
Dejiny Čiernej Hory
Dejiny Európy
Chlorid cínatý

Chlorid cínatý je antioxidant a redukčné činidlo a používa sa predovšetkým v nápojoch s oxidom uhličitým. V potravinárskom priemysle je označovaný ako prídavná látka E512.

Účinky na pokusných zvieratách 
Chlorid cínatý u pokusných zvierat spôsoboval radu porúch a problémov, ktoré zahŕňali demineralizáciu (odvápnenie) kostí, poruchy krvného obrazu (zníženie množstva červených krviniek), akumuláciu cínu v slezine, zápaly a poškodenie vnútorných orgánov, zníženie aktivity enzýmov a poškodeniu vývoja plodu.

Legislatíva 
V susednom Česku nie je povolené požitie tejto látky ako prídavnej látky v potravinách, pretože cín je vyhláškou definovaný ako kontaminant. V rámci Európskej únie je použitie chloridu cínatého povolené, rovnako tak aj v USA je ako prídavná látka v potravinách povolený (GRAS látka).

Podobné látky 
 Bromid cínatý
 Flurid cínatý
 Jodid cínatý
 Chlorid ciničitý
 Chlorid germanatý
 Chlorid olovnatý

Zdroj

Literatúra 
 

Cínatý
Cínatý
Zlúčeniny cínu
Redukčné činidlá
Orech kráľovský

Orech kráľovský (iné názvy: orech vlašský, kráľovský orech, vlašský orech, orech, zastarano: vlaský orech, orešiak, zriedkavo: orešiak kráľovský; lat. Juglans regia) je strom z čeľade orechovité. Jeho plod sa nazýva orech , vlašský orech (zastarano: vlaský orech) alebo hovorovo vlašák .

Opis 
Orechy sú mohutné stromy, zriedkavo však prekračujú výšku 20 m. Kmeň býva masívny so širokými, hladkými, sivými plátmi oddelenými hlbokými brázdami a pomerne hrubými konármi. Listy sú nápadne veľké a majú 7 - 9 párov končistých, kožovitých, pomerne svetlozelených lístkov, z ktorých každý je do 15 cm dlhý, čím sa podobajú na veľké listy jaseňa a prenikavo voňajú. Samčie kvety vytvárajú visiace jahňady, ale samičie sú v malých, nenápadných zhlukoch na vrchole mladých konárikov a dozrievajú na zelené plody. Vnútri leží orech.

Pôvod 
Orech bol pre chutné plody privezený z juhovýchodnej Európy, možno už v 15. storočí.

Pestovanie 
Orechy najčastejšie rastú ako stromy v záhradách, parkoch alebo medziach.

Využitie 
Orech sa najviac pestuje pre plody a drevo.

Obsahové látky

Karbónové kyseliny 
Veľké množstvo rôznych nenasýtených mastných kyselín, najmä:
 kyselina linolová (61 % z obsahu mastných kyselín)
 kyselina linolenová (13 %)
ďalej:
 kyselina kávová
 kyselina neo-chlorogenová

Chinóny 
 juglón
 hydrojuglón

Terpény 
 germakren D

Flavonoidy 
 kvercetín
 kempferol

Triesloviny a ich deriváty 
 kyselina galová
 kyselina elagová

Vitamíny a provitamíny 
 betakarotén (provitamin A)
 vitamín B3, B5, B6
 kyselina L-askorbová (vitamín C)
 tokoferol (vitamín E)

Stopové prvky 
 draslík
 fosfor
 horčík

Zdroje

Literatúra 
 Květena České republiky, díl 2 / S. Hejný, B. Slavík (Eds.). - Praha : Academia, 1990. - S. 60-61.
 Maria Treben: Zdraví z boží lékárny, 1991 
 Dionýz Dugas: Zdravý život s babiččinými bylinkami, 2004 
 Ottova encyklopédia do vrecka - Stromy, ISBN 978-80-7360-056-3

Iné projekty

Externé odkazy 
 ořešák královský
 Orech kráľovský ako okrasná drevina
 Remedia MedNet: Orech kráľovský

Listnaté stromy
Orechovité
Liečivé rastliny
Nemecké národné lakrosové družstvo mužov

Nemecké národné lakrosové družstvo mužov je národné družstvo mužov, ktoré reprezentuje Nemecko v medzinárodných lakrosových súťažiach, podujatiach a priateľských zápasoch. Funguje pod záštitou Deutscher Lacrosse Verband (DLAXV). Jeho najvýraznejším úspechom je 6. miesto na majstrovstvách sveta či víťazstvo na majstrovstvách Európy v roku 2001. 

Svoj prvý reprezentačný zápas odohralo v roku 1994. O rok neskôr sa predstavilo na prvých majstrovstvách Európy, na ktorých sa zúčastňuje pravidelne.  Na ME 2012 družstvo neobhájilo striebro spred 4 rokov a skončilo až na 5. pozícii. Pritom na predchádzajúcich 5 európskych šampionátoch získalo zakaždým medailu. V roku 2016 viedol družstvo ako hlavný tréner Američan Dan Hettler.

Výsledky 
Majstrovstvá sveta

Majstrovstvá Európy

Halové majstrovstvá sveta

Referencie

Pozri aj 
 Nemecké národné lakrosové družstvo žien

Externé odkazy 
 Oficiálna stránka Deutscher Lacrosse Verband

Zdroje 
 Medzinárodná lakrosová federácia 
 História lakrosu v Nemecku 

Národné lakrosové družstvá
Lakros
Národné
Dusičnan sodný

Dusičnan sodný alebo triviálne čílsky liadok (NaNO3) je tuhá biela látka. Je ľahko rozpustná vo vode, preto sa vyskytuje najmä v suchých oblastiach. Používa sa ako zložka hnojív, pri výrobe skla, v pyrotechnike, v potravinárskom priemysle na konzervovanie a udržiavanie sfarbenia mäsových výrobkov ako E251. Ako minerál sa volá nitronatrit.

Iné projekty 

Sodný
Zlúčeniny sodíka
Oxidačné činidlá
Potravinárske aditíva
Bratislavský šermiarsky spolok

Bratislavský šermiarsky spolok je združenie ľudí, ktorí sa venujú rekonštrukcii šermu v tradícii Kunst des Fechtens v praktickej a teoretickej rovine. Spolok sa zaoberá bojom dlhým mečom, tesákmi, dýkami, rapírmi, drevcovými zbraňami a zápasom, tzv. Ringkunst. Výhradným zameraním je teda šerm a boj ako taký, reálie patria k marginálnym záujmom spolku.

História 
Počiatky združenia siahajú do roku 2007, kedy sa členovia spolku vyčlenili z viacerých združení historického šermu za účelom primárneho štúdia pôvodných dobových prameňov. 

Združenie sa aktívne podieľa na experimentálnej rekonštrukcii a k náplni jeho aktivít patrí aj lokalizácia, prepis, preklad a výklad pôvodných diel zaoberajúcich sa umením šermu. Členovia spolku sa aktívne zúčastňujú eventov a súťaží ako na Slovensku, tak v zahraničí. Úzko spolupracuje so združeniami s podobným zameraním a je vedúcim členom neformálneho zoskupenia "Fecht-kunst.eu Society".

Preklady a transkripcie 
Jedna z aktivít spolku je prepis a preklad pôvodných diel zaoberajúcich sa šermom. Členovia spolku dovedna preložili alebo prepísali viac ako tucet spisov o stredovekom šerme. Časť prekladov je dostupná voľne na webe. Ďalšie preklady sú postupne revidované a ich vydanie sa pripravuje.

Niektoré prepisy a preklady
 Jorg Wilhalm - CGM 3711
 Joachim Meyer 1570 - Šerm s rapírom
 Codex Wallerstein a Anton Rast - komparatívny preklad
 Joachim Meyer 1570 - Úvod a dlhý meč
 Joachim Meyer 1560
 MS Dresden C487 
 MS E.1939.65.341
 Codex I.6.2°.5

Externé odkazy 
 Fecht-kunst
 Šermiari
 Bratislavský šermiarsky spolok
 odborná kniha o šerme : BERTOLINI, B. / Trattato di contra-punta (v taliančine) - dostupné v Digitálnej knižnici UKB

Šerm
Šermiarsky spolok
Loreen

Loreen (* 16. október 1983, Štokholm, Švédsko) je švédska speváčka. V roku 2012 vyhrala Eurovision Song Contest s piesňou „Euphoria“.

Diskografia

Single

Ocenenia za predaj

Referencie

Iné projekty

Externé odkazy 
 Oficiálna stránka

Švédske dance speváčky
Švédske speváčky elektronickej hudby
Švédske popové speváčky
Víťazi Eurovision Song Contest
Osobnosti zo Štokholmu
Kosmova kronika

Kosm(as)ova kronika alebo Kosm(as)ova kronika česká (lat. orig. Chronica Boemorum, v presnom preklade Kronika Čechov) je najstaršia česká kronika týkajúca sa dejín Čechov. Pôvodný text bol napísaný po latinsky a jeho autorom bol Kosmas, dekan pražskej svätovítskej kapituly.

Obsah kroniky 
Kronika je rozdelená do troch kníh; začína stavbou Babylonskej veže a vznikom Čechov a chronologicky postupuje až do Kosmasovej súčasnosti.

 Prvá kniha je faktograficky vágna a nepresná, napriek tomu je z ideologického hľadiska zásadná, pretože ponúka informácie o počiatkoch budovania Českého kniežatstva. Končí smrťou kniežaťa Jaromíra v roku 1035 a obsahuje tak aj prijatie kresťanstva za kniežaťa Bořivoja, stručné správy zo života sv. Václava a sv. Vojtecha, a najmä z obdobia vlády Boleslava II.

 Druhá kniha opisuje vývoj českého štátu od roku 1038 (resp. nástupu Břetislava I. na kniežací trón v roku 1034) do smrti kráľa Vratislava II. v roku 1092.

 Tretia kniha opisuje najmä ideál panovníka, ktorým je Břetislav II. a končí smrťou kniežaťa Vladislava I. v roku 1125.

Najvýznamnejšie rukopisy Kosmasovej kroniky 
Pôvodný rukopis Kosmasovej kroniky sa nedochoval a dnes je známych celkom 15 rukopisov. 
 Lipský rukopis (koniec 12. stor.) – bol dlho najstarším rukopisom; stratil sa počas 2. svetovej vojny a dnes je považovaný za zničený
 Budyšínsky rukopis (prelom 12. a 13. stor.) – je uložený v Národnom múzeu v Prahe
 Drážďanský rukopis
 Štrasburský rukopis (dnes zničený)
 Viedenský rukopis

Ďalšia literatúra

Zdroj 
 

Kroniky
Spec Ops: The Line

Spec Ops: The Line je third-person shooter videohra. Hra vyjde na platformy Microsoft Windows, Playstation 3 a Xbox 360.

Dej hry 
Príbeh sa odohráva v troskách zničeného mesta Dubaj, ktoré sa stalo obeťou skazonosných piesočných búrok. Zatiaľ čo väčšina ľudí utiekla skôr, než sa piesočné búrky stihli prehnať, plukovník americkej armády John Konrad a jeho jednotka zostala, aby chránila tých, ktorí odísť nemohli. Potom, čo búrka udrela, sa americká armáda obávala, že plukovník a jeho tím sú mŕtvi, až kým sa neozval slabý signál a následne začala záchranná operácia. Ako kapitán Martin Walker musíte spolu so svojím tímom preniknúť do tejto  oblasti a priviesť plukovníka Johna Konrada späť domov.

Third-person-shooter
Hry pre Xbox 360
Majstrovstvá sveta v hokejbale juniorov 2012

Majstrovstvá sveta v hokejbale juniorov 2012 boli v poradí 7. majstrovstvá sveta juniorov do 20 rokov a 3. majstrovstvá sveta v hokejbale juniorov do 18 a 16 rokov v hokejbale, ktoré organizuje Medzinárodná hokejbalová federácia (ISBHF). Konali sa v Písku a Strakoniciach, v Česku od 18.23. júna 2012, za účasti 7 tímov do 20 rokov, 4 tímov do 18 rokov a 5 tímov do 16 rokov. Nováčikmi turnaja boli Izrael a Spojené kráľovstvo. Pôvodne sa mal turnaj hrať vo švajčiarskom Thune. 

Šampionát bol prvýkrát spoločným podujatím všetkých juniorských vekových kategórií. Minulé juniorské MS v kategórii do 18 a 16 rokov hostil český Most. V kategórii do 20 rokov hostili české Kralupy nad Vltavou prvé MS juniorov v roku 2000.

Víťazmi sa stali v kategórii U20 a U18Kanaďania (tretíkrát, resp. dvakrát) a v kategórii U16Slováci (prvýkrát). Prvýkrát sa ale stalo to, že sa Slovenský hokejbalový tím (v hocijakej vekovej kategórii) neumiestnil na medailových pozíciách. V kategórii dvadsaťročných skončili slovenskí reprezentanti na 4. mieste.

Arény

Účastníci 

U20

U18

U16

Kategória do 20 rokov (U20)

Základné skupiny

Skupina A

Skupina B

2. fáza

Skupina o 5.7. miesto

Skupina o 1.4. miesto

Play-off

Stretnutie o 5.7. miesto

Stretnutie o 5. miesto

Stretnutie o 3. miesto

Finále

Kategória do 18 rokov (U18)

Play-off

Semifinále

Stretnutie o 3. miesto

Finále

Kategória do 16 rokov (U16)

Play-off

Stretnutie o semifinále

Semifinále

Stretnutie o 3. miesto

Finále

Individuálne štatistiky

Konečné poradie 

U20

U18

U16

Referencie

Externé odkazy 
 Oficiálna stránka MSJ 2012 
 Oficiálna stránka Medzinárodnej hokejbalovej federácie  
 MSJ 2012Online zápasy a záznamy 

Hokejbal v 2012
Majstrovstvá sveta v hokejbale juniorov
Hokejbal
2012 v Česku
Šport v Písku
Šport v Strakonicích
Matthias Bieber

Matthias Bieber (* 14. marec 1986) je švajčiarsky hokejový útočník.

Klubový hokej
Matthias Bieber začal svoju kariéru ako hráč juniorky v nemeckom klube GCK Lions. V prvom tíme pôsobil v rokoch 2002 - 2007 v nemeckej League B. V sezóne 2004/2005 hral súbežne aj za ZSC Lions v National League A. V rokoch 2007 - 2010 hral za SCL Tigers. Od sezóny 2010/11 je hráčom klubu Kloten Flyers.

Klubové štatistiky

Iné projekty 

Švajčiarski hokejisti
MBK SPU Nitra

MBK SPU Nitra je basketbalový klub z Nitry hrajúci najvyššiu slovenskú basketbalovú súťažExtraligu.

História 
V roku 1952 bola založená TJ Slávia VŠP Nitra. V roku 1993 klub postúpil do 1. celoštátnej ligy, z ktorej vypadol v roku 1995. V sezóne 2001/2002 sa klubu opätovne podarilo postúpiť do najvyššej súťaže. V prvej sezóne v najvyššej lige sa podarilo Nitre ako nováčikovi skončiť na treťom mieste. V nasledujúcom ročníku postúpil klub až do semifinále a skončil na štvrtom mieste. V sezóne 2004/2005 získala Nitra svoj prvý majstrovský titul. V sezóne 2008/2009 skončilo družstvo na druhom mieste základnej časti, no následne v nadstavbovej časti sa mu podarilo získať druhý titul v klubovej histórií. V nasledujúcej sezóne obsadila Nitra druhé miesto, keď prehrala vo finále s Pezinkom. V sezóne 2010/11 skončila Nitra opäť druhá, keď vo finále podľahla Leviciam. V sezóne 2011/12 sa klub zúčastnil európskeho pohára EuroChallenge, kde v základnej skupine A obsadil 3. miesto.

Pedchádzajúce názvy 
 TJ Slávia VŠP Nitra
 BK Bemaco SPU Nitra
 BK EDYMAX SPU Nitra

Najväčšie úspechy klubu 
 Majster Slovenska: 2004/05, 2008/09
 Víťaz Slovenského pohára: 2012

Významní hráči 
  Robert Vaden (* 3. marec 1985)
  Ater Majok (* 4. júl 1987)

Externé odkazy 
 Oficiálna stránka klubu

Slovenské basketbalové kluby
Šport v Nitre
Organizácie založené v 1952
Mestská hala Nitra

Mestská hala Nitra je viacúčelová športová hala v Nitre. Nachádza na Dolnočermánskej ul. v Nitre (sídlisko Klokočina). Bola otvorená v roku 2008. Má plochu 12-tisíc štvorcových metrov, bola vybudovaná výlučne z finančných prostriedkov nitrianskeho mestského rozpočtu a spravuje ju Správa športových a rekreačných zariadení v Nitre.

Rozmery 
Hracia časť je dlhá 55 metrov a široká 48 metrov. Športová plocha má rozmery 44 x 30,5 metra. V hľadisku je zabudovaných 1 500 pevných sedadiel, no kapacita haly sa dá zvýšiť až na 2 500 divákov.

Zaujímavosti 
V roku 2011 tu slovenský boxer Tomi „Kid“ Kovács zdolal Hamzu Wandera z Ugandy a stal sa európskym šampiónom WBO.

Externé odkazy 
 Oficiálne stránky

Športové haly na Slovensku
Šport v Nitre
Stavby v Nitre
Architektúra z 2008
Klokočina
Štadión pod Zoborom

Štadión pod Zoborom je futbalový štadión nachádzajúci sa v Nitre, na ktorom hrá svoje domáce zápasy FC Nitra. Nachádza sa pod hradom v parku Sihoť pri rieke Nitra, vedľa zimného štadióna. Kapacita pôvodného štadióna po posledných úpravách bola 5 050 miest, z toho bolo 3 620 na sedenie. Na konci roka 2017 bola podpísaná zmluva na rekonštrukciu štadióna, ktorá sa začala na začiatku roka 2018. Týkala sa rekonštrukcie hlavnej tribúny a inštalácie vyhrievania trávnika. Po skončení celkovej rekonštrukcie mala byť nová kapacita 7 480 miest s tým, že sa mali vybudovať tri nové zastrešené tribúny. Prestavba štadióna bola hotová na začiatku augusta 2018. Konečná kapacita sa upravila na 7 246 miest. Prestavba stála skoro 8 miliónov euro. Prvý zápas odohral klub FC Nitra na prestavanom štadióne už o pár dní, pričom prehral s FK DAC 1904 Dunajská Streda. K oficiálnemu otvoreniu došlo 7. septembra 2018.

Fotogaléria

Medzinárodné zápasy 

18 November 2019 Slovensko 3-2 Gruzínsko

2021 UEFA EURO
U21 Kvalifikácia

08 September 2020 Slovensko 1-2 Švajčiarsko

2021 UEFA EURO U21 Kvalifikácia

17 November 2020 Slovensko 6-0 Lichtenšajnsko

2021 UEFA EURO U21 Kvalifikácia

3.September 2021 Slovensko 3-1 Litva 

2023 UEFA EURO U21 Kvalifikácia

12.Oktober 2021 Slovensko 4-0 Malta 

2023 UEFA EURO U21 Kvalifikácia

Referencie 

Futbalové štadióny na Slovensku
Šport v Nitre
Architektúra z 1909
Stavby v Nitre
VK Bystrina SPU Nitra

VK Bystrina SPU Nitra je volejbalový klub z Nitry hrajúci najvyššiu slovenskú volejbalovú súťaž mužovextraligu. Od sezóny 2016/17 nesie jeho prvé družstvo mediálny názov VKP Bystrina SPU Nitra.

 História 
V roku 1952 bola založená TJ Slávia SPU Nitra''. V tomto období došlo k spojeniu dvoch miestnych klubov Slovana a Slávie do jedného klubu Slávie.

Najväčšie úspechy klubu 
 1985: Akademickí majstri ČSSR
 1987: víťaz I. SNL, kvalifikácia o postup do najvyššej ligy s Ústí nad Labem
 1989: víťaz I. SNL, kvalifikácia o postup do najvyššej ligy s Gottwaldovom
 2016: víťaz extraligy

Externé odkazy 
 Oficiálna stránka klubu

Slovenské volejbalové kluby
Šport v Nitre
Organizácie založené v 1952
Moravské kniežatstvo

Moravské kniežatstvo bolo kniežatstvo rozprestierajúce sa na území dnešnej južnej Moravy, severovýchodneho Rakúska a západného Slovenska. Mocenským a duchovným centrom ríše bola Moravia (pravdepodobne nálezisko Mikulčice-Valy). Prvá správa o Moravanoch je z roku 822 v súvislosti s účasťou legati Marvanorum (vyslancov Moravanov) na franskom sneme vo Frankfurte.

Pozadie vzniku 
Na území južnej Moravy a západného Slovenska sa predpokladá kontinuálna existencia kmeňových spoločenstiev, ktoré tvorili Samovu ríšu. Rozvrat Avarskej ríše urýchlilo ťaženie Karola Veľkého, ktorý podnikol v roku 791 vojenskú výpravu až do oblasti Čiech a Moravy. Novozaložené pohraničné marky Franskej ríše priamo ovplyvňovali život Slovanov, ktorí sa dostali pod vplyv Reznianského, Pasovského a Salzburského biskupstva.

Prvým doloženým kniežaťom bol Mojmír I., ktorý v roku 833 vtiahol do Nitrianskeho kniežatstva, vyhnal jej panovníka Pribinu a vytvoril tak Veľkomoravskú ríšu.

Pozri aj 
 Nitrianske kniežatstvo
 Veľká Morava

Externé odkazy 
 Dejiny Veľkej Moravy

Veľká Morava
Dejiny Slovenska
UKF Nitra (volejbalový klub)

UKF Nitra je volejbalový klub z Nitry hrajúci najvyššiu slovenskú volejbalovú súťaž, Extraligu žien.

História 
Volejbalový oddiel UKF Nitra reprezentuje Univerzitu Konštantína Filozofa v Nitre. Je stabilný účastník najvyššej súťaže, kde ale zatiaľ nezaznamenal výraznejší úspech, keďže jeho maximom dosiaľ bolo 5. miesto (2008/09 a Extraliga 2009/10).

Najväčšie úspechy klubu 
Extraliga žien:
 2008/09: 5. miesto
 2009/10: 5. miesto

Externé odkazy 
 Informácie o klube na stránke Univerzity Konštantína Filozofa
 Informácie o klube na stránke Slovenskej volejbalovej federácie

Slovenské volejbalové kluby
Šport v Nitre
UDHK ŠG Nitra

UDHK ŠG Nitra (Univerzitný dámsky hádzanársky klub Športové gymnázium Nitra) je hádzanársky klub z Nitry hrajúci najvyššiu domácu hádzanársku súťaž, Interligu WHIL.

História 
Hádzanársky klub vznikol v roku 2002. V roku 2010 sa klub prihlásil do 2. ligy. V sezóne 2011/2012 sa stal účastníkom Interligy WHIL.

Najväčšie úspechy klubu 
 účasť v interlige hádzanárok (WHIL) v sezónach 2011/12 (vtedy pod názvom UDHK ŠG Nitra-Sereď) a 2012/13

Externé odkazy 
 Oficiálna stránka klubu

Slovenské hádzanárske kluby
Šport v Nitre
Organizácie založené v 2002
Sándor Tarics

Sándor Tarics (* 23. september 1913, Budapešť, Maďarsko† 21. máj 2016, San Francisco, Kalifornia, USA) bol maďarský vodnopólista a architekt. 

Bol najdlhšie žijúcim olympijských víťazom.

Bol jedným z 11 hráčov maďarského mužstva počas Olympijských hier 1936 v Berlíne. Hral v dvoch zápasoch a strelil dva góly.

Referencie

Externé odkazy 
Profil v olympijskej databáze
Oficiálna stránka
Sándor Tarics v San Francisco Gate

Osobnosti z Budapešti
Maďarskí vodnopólisti
Olympijskí víťazi vo vodnom póle
Maďarskí olympionici
Storoční ľudia